วันนี้มีงานที่อิมพีเรียลลาดพร้าวกันอีกแล้วจ้า ทำงานทั้งวัน หิว ก็ต้องลงมาหาไรทานกันเหมือนเดิมค่ะ แต่วันนี้เราทานร้านที่ไม่ใช่ร้านที่เคยกินที่นี่ แต่เป็นร้านเก่าแก่ที่มีมายาวนานพอสมควรค่ะ พูดชื่อไปหลายๆ คนคงร้องอ๋อกันเป็นแน่ กับร้าน “13 เหรียญ” ค่ะ สำหรับสาขานี้ตั้งอยู่ที่ชั้น 2 ของห้างอิมพีเรียลลาดพร้าวเลย ภายในร้านกว้างพอสมควรเลย มีที่นั่งค่อนข้างเยอะ แต่ลูกค้าก็ไม่แน่นค่ะ ส่วนบรรยากาศของที่นี่แน่นอนเก่าไปตามสภาพห้างค่ะ อย่าคาดหวังเรื่องบรรยากาศจะดีกว่าค่ะ ส่วนเรื่องอาหารเราว่าพอคาดหวังได้มากนะ เพราะแต่ละเมนูที่เราสั่งมาก็โอเคเลยทีเดียวค่ะ กับเมนูที่เราชอบมาก “ข้าวอบสับปะรด” เป็นเมนูที่ไม่เคยคิดจะสั่งด้วยซ้ำ แต่ด้วยที่เพื่อนแนะนำ ก็เลยแบบอะ อะลองซักหน่อย ปรากฏว่าอร่อยเกินคาดค่ะ ผัดมาหน้าตาน่าทาน แค่นั้นยังไม่พอรสชาติแบบออกหวานนิดๆ เปรี้ยวหน่อยๆ อร่อยอะ เครื่องก็ให้มาไม่น้อยนะ ชอบๆ แนะนำเลยค่ะเมนูนี้ ให้ 4 ดาวเลย ส่วนราคาก็ไม่แพงมาก 130 บาทเอง ถ้าทานคนเดียวก็อิ่มอะค่ะ ส่วนการบริการอาจดูงงไปนิด แต่ก็ดูสุภาพดีอยู่ค่ะ